﻿ ASOCIAȚIA CULTURALĂ HANGU ECOUL HANGULUI Pagina 2 Anul VIII, nr 27 Dragii noștri ci titori, Biblioteca Hangu a demarat un proiect de suflet, ce va purta titlul ”Hangu – lacrimi din adâncuri” și la care vă invit, cu mare drag, să luați parte Proiectul urmărește editarea și tipărirea unui document (carte sau broșură) cu privire la cea mai importantă și mai tristă perioadă din istoria comunei Hangu, cea a strămutării M-am oprit asupra acestui eveniment pentru că strămutarea a avut o influență covârșitoare asupra dezvoltării comunității noastre - nici o altă localitate din România nu a fost supusă unor transformări atât de profunde, așa cum a suferit comuna Hangu - dar și pentru că despre strămutare s-a scris puțin (poate și pentru faptul că atunci, le era interzis oamenilor să vorbească despre bisericile dărâmate, despre cimitire dezgropate și despre drama dezrădăcinării trăită de fiecare în parte) și, de cele mai multe ori, doar atunci când ruinele s-au ivit de sub ape, iar corespondenții unor publicații au consemnat acest fapt Proiectul își propune să adune într -un volum toate articolele de presă ce fac referiri la strămutare, toate informațiile preluate de la cei care au scris despre acele momente, dar și mărturii, fotografii și informații descoperite în timp și care au fost consemnate sporadic sau au rămas doar simple înregistrări audio Vă rog, dacă aveți informații și fotografii în acest sens, să ne scrieți pe adresa bibliotecahangu@yahoo com ”ECOUL HANGULUI” Revistă culturală și de istorie, cu apariţie trimestrială Anul VIII, numărul 27 Editată la BIBLIOTECA PUBLICĂ HANGU sub egida „ASOCIAŢIEI CULTURALE HANGU” HANGU – NEAMŢ Director revistă: Prof GHEORGHE DRUGĂ Colectivul de redacţie: Bibliotecar, Liliana Pîntea - redactor-şef Prof Gheorghe Drugă Ref Ţîrdea Mădălina Ed Lupu Maria Prof Vasile Marcoci Preot Ioan Simiraş Studentă, Ana Maria Dîrțu Fotografii: sursa Internet Peisaje de primăvară: pictor, ANCA BULGARU I S S N – on-line – 2068 – 4517 I S S N – format clasic – 2068 - 4878 Telefoane de contact: Liliana Pîntea – 0731024838 Gavril Lupu – 0233/257524 Toate materialele publicate în această revistă sunt protejate potrivit Legii nr 8/1996, privind dreptul de autor și drepturile conexe Potrivit art 206 Cod Penal, responsabilitatea pentru conţinutul articolelor publicate aparţine autorilor VĂ MULȚUMIM! ECOUL HANGULUI Pagina 3 Anul VIII, nr 27 Mai aproape de Cer Mai aproape de Cer Mai aproape de Cer ARIPI SPRE LUMINĂ ‖Tragedia răstignirii e ireversibilă, fără de leac; ‖Săvîrşitu-s-a!”, nu numai chinul şi proorocirea, ci şi toată tevatura, moartea nu e clinică, învierea e izgonită printre amăgiri şi deşarte nobile nădejdi, niciodată nu va trăi trupul acesta răsucit, sângerând, găurit, terfelit, sfârtecat învierea este cu totul imposibilă Aşa spune Dostoievski – făţiş – că-i apare Hristos în tabloul lui Holbein şi aceeaşi precisă, neagră, rece impresie am avut-o şi eu privind ‖Răstignirea‖ de Velasquez, care a fost expusă şi la Luvru şi unde în primul plan domină galbenul intens – uită-l dacă poţi! – al unei mantii; în fund sunt jalnicele cruci, bietele trupuri, cerul de plumb Crucile par aruncate la distanţă, deja uitate – cum ai uita în grabă (şi osînditorii, cu adevărat lucraseră sub imboldul pripei) un lucru neînsemnat ori stingheritor - Hristos este cu totul singur şi-n părăsire, un răstignit lângă alţi doi indivizi, undeva la marginile murdare ale unui oraş, pe o movilă de gunoi, pietre şi zgură, într-o amiază toridă şi – din cauza norilor joşi - de zăpuşeală Din întinderea ce acoperă totul ca un clopot nu încape ieşire Transcendenţa e o teorie, învierea pare, ba nu pare, se vede limpede că e o puerilitate Răstignirea nu e farsă şi înşelăciune decît dacă se constată că orice miracol este cu neputinţă, orice înviere este un basm Numai deznădejdea omenească de pe cruce dovedeşte integritatea şi seriozitatea jertfei, o împiedică a fi cine ştie ce joc Domnul venise hotărît să bea paharul pînă la fund şi să se boteze cu botezul crucii, dar în grădina măslinilor, cînd se apropia momentul, tot s-a rugat să fie scutit a deşerta paharul Desigur, adaogă: "Facă-se voia Ta" Şovăiala totuşi, a fost reală Iar pe cruce, în ciuda comunicării idioamelor, în ciuda faptului că avea deplina conştiinţă a învierii, natura omenească pare să fi covârşit oarecare timp – după cum, contrapunctic, a predominat natura divină pe muntele Tabor - căci altfel nu s-ar fi auzit atît de firescul ”Mi-e sete!” şi nici atît de profundul: ”Dumnezeul meu, de ce m-ai părăsit?” Actul răstignirii a fost atît de serios, de autentic şi total încât pînă şi apostolii şi ucenicii erau convinşi că spânzuratul de pe lemnul din mijloc nu va învia Nici Toma n-ar fi pus condiţii atât de drastice (şi, la drept vorbind, de jignitoare) dacă n-ar fi fost şi el sigur că învierea, după cum se petrecuseră lucrurile, nu mai era cu putinţă Tuturor nu le venea a crede Răstignirea era definitivă şi pentru ei, întocmai ca pentru scribi Şi era necesar, spre adeverirea jertfei, ca răstignirea să dea impresia de sfârşit, de soluţionat, de afacere clasată, de bun simţ biruitor Nu ajungea – ca să fie răstignirea ceea ce trebuia să fie – nu ajungeau groaza torturii, piroanele, suliţa, spinii – în tabloul lui Mathias Griinewald de la Uiiterlinden spinii străpung întregul trup intrat în putrefacţie - mai era neapărat nevoie – pentru completare, pentru întărire — să pară şi catastrofă, derută, eşec Numai strigătul ”Eli, Eli…” ne dovedeşte că răstignitul nu s-a jucat cu noi, că nu a încercat să ne mângâie cu făţarnice estompări Căci una e să stai la picioarele crucii şi să suferi, oricît de sincer şi de sfîşietor, şi alta e să fii pe cruce Durerea altuia nu e a ta, e a lui, ţi-o însuşeşti numai printr-un proces ideativ nu prin simţiri Numai tâlharul cel bun simte la fel cu Domnul Întruparea a fost totală, cum învaţă sinodul de la Halchidon Romani (8, 32) Pavel scrie: „El care pe însuşi Fiul său nu L-a cruţat― Acest ‖nu L-a cruţat‖ ne demonstrează, de asemeni, că pe cruce nu s-au desfăşurat simboluri, ci s-a petrecut o suferinţă reală Numai prin împreunarea durerii fizice şi a torturii morale se obţine decoctul final: suprema amărăciune Dacă şi-ar fi păstrat – măcar în parte – impasibilitatea pe cruce, dacă n-ar fi gustat din plin deznădejdea omului, evenimentul petrecut pe Golgota n-ar fi fost – pentru filosofi, pentru preoţi şi pentru prostime - prilej de poticnire şi sminteală, ci „scenariu‖ ori „ritual‖, deci admisibil, comestibil Asemenea nouă în toate şi ispitit de toate ca şi noi: aşadar şi de omeneasca deznădejde ( Nicolae Steinhardt – ”Dăruind vei dobândi” ) ECOUL HANGULUI Pagina 4 Anul VIII, nr 27 Hangu – file de istorie Hangu - file de istorie TODERAŞCU CANTACUZINO STĂPÂN AL MOŞIEI HANGULU Cititorii revistei Ecoul Hangului au aflat că, primul dintre boierii cantacuzini, care a stăpânit moşia Hangului, a fost Iordache Cantacuzino, ca urmare a faptului că luase în căsătorie pe una din fetele lui Costea Bucioc, cel care stăpânea până atunci această moşie Din căsătoria lui Iordache Cantacuzino cu Catinca Bucioc a rezultat un singur fiu - Toderaşco, care moşteneşte moşia Hangului ca urmaş al tatălui său El va ajunge să ocupe şi înalta dregătorie de mare vistiernic Promovarea sa în această înaltă dregătorie a fost în vremea domn iei lui Duca – vodă cel Bătrân (1679-1684), a treia la număr, după ce fostul mare vistiernic, Vasile Gheuca, a fost decapitat, împreună cu alţi doi boieri, deoarece „ …au făcut cărţii hicleni,…”1 , adică au iniţiat un complot pentru a determina o răzvrătire împotriva domnului şi uciderea lui „ Şi în locul Gheucăi au pus vistiernic mare pe Toderaşcu Cantacuzino, ficiorul lui Iordachi cel bătrîn”,2 spune cronicarul Ion Neculce Evident că, până a ajunge a fi numit mare vistiernic, a îndeplinit şi alte dregătorii, fiind bine văzut şi apreciat de către domnitorii vremii, cu atât mai mult cu cât, unii dintre aceştia, erau greci la origine şi înrudiţi între ei Între aceşti domnitori, în timpul cărora prestigiul şi influenţa lui Todiraşco Cantacuzino a crescut până la cota maximă, amintim, în perioada anilor 1674-1685, pe Dumitaşco- vodă Cantacuzino cu două domnii, Duca –vodă cu trei domnii, Antonie-vodă Rusăt, toţi de origine greacă Influenţa marelui vistiernic, Todiraşco Cantacuzino, era aşa de mare şi aşa de evidentă în epocă încât, Ion Neculce, în cronica sa, spunea, referindu-se la a doua domnie a lui Dumitraşco Cantacuzino (1684-1685) : „ Iar Toderaşco vistiernicul, ficiorul lui Iordache Cantacozino celui bătrân, fiind văr primare cu Dumitraşco-vodă, era în mare cinste la Dumitraşco-vodă El era alfa şi omega în Ţara Moldovei ”3 Influenţa şi ”cinstea” de care se bucura Toderaşco erau mari, dar şi răspunderile vor fi la fel de mari, cu atât mai mult cu cât, fiind vistiernicul domnitorilor respectivi, politica fiscală a acestor domnitori se răsfrângea negreşit şi asupra lui Când a luat domnia Duca –vodă, pentru a treia oară, în 1679, a fost învestit de sultan, nu numai cu domnia Moldovei ci şi cu hătmănia Ucrainei Ion Neculce, în cronica sa, la paginile 262-263, povesteşte: „ Atunci au cheltuit mulţi bani la Poartă, aproape de o mie de pungii de bani Şi i-au dat turcii şi hătmănie Ocrainei, căftan ( haină domnească de culoare albă, cusută cu fir de aur-n n ), şi şlic (căciulă domnească-n n ), şi buzdugan şi un tui (steag turcesc-n n )” şi, continuă cronicarul „…au făcut mare şi frumoasă nuntă”, căsătorindu-şi fata după feciorul Radului –vodă din Ţara Românească ”… ş- au purces la Ocraina…ş-au făcut şi curţii … la Nemirova… şi alte curţii… la Ţicanovca…„ Pentru a recupera banii cheltuiţi astfel şi ”avînd şi casă grea, cu mare cheltuială, şi nu cheltuia ca un domnu, după putinţa ţării, şi vrea să cheltuiască ca un craiu…”, Duca vodă a pus noi şi grele biruri pentru toate categoriile sociale; nu erau cruţaţi nici boierii, nici cei care încasau birurile Cei care nu plăteau erau bătuţi cu buzduganul sau cu un băţ ” în optu muchii” sau erau duşi la închisoare Scrie Neculce la pagina 265: „Ce iera pline închisorile de boĭari şi grosurilé de cei săraci, de-i băte şi-i căznie cu capeteli pen garduri, şi leşinaţii de foamé , şi bărbaţii şi femei Şi murie prin grosuri ” Atâta 1 Ion Neculce, Opere, Letopiseţul Ţării Moldovei Editura Minerva, Bucureşti,1082,p 260 2 Ibidem p 261 Ion Neculce, Opere, Letopiseţul Ţării Moldovei, Ed Minerva, Buc , 1982, pag , 298 3 ECOUL HANGULUI Pagina 5 Anul VIII, nr 27 Hangu – file de istorie Hangu - file de istorie jale, durere şi sărăcie era în ţară încât îl blestemau toţi pe Duca –vodă în gura mare Fiind capturat de un detaşament de oşteni polonezi, pentru a fi dus în Polonia, pe drum, ajungând într-un sat, Duca-vodă a poftit să mănânce lapte; femeia la care a cerut i-a răspuns:” n-avem lapte să-ţi dăm, c-au mîncat Duca-vodă vaceli din ţară, de-l va mînca viermii iadului cei neadormiţi”( Neculce, pag 281) Asemenea practici fiscale duceau la ruinarea ţării şi la sărăcirea şi depopularea satelor Marii boieri dezaprobau această fiscalitate neîngrădită şi sălbatică a domnitorului dar se temeau să se opună pe faţă alegând fuga în alte ţări sau să se adăpostească în locuri mai ferite, În anul 1683 sultanul porneşte expediţia pentru cucerirea Vienei; sunt chemaţi la război, alături de turci, şi domnitorii Ţărilor Române cu oştirile lor „ Boĭarii şi ţara, toţii erau bucuroşi să purceadză Duca-vodă în oasté, să hălăduiască dé vrăjmăşie lui Şi-l blăstăma toţii să nu să mai întoarcă de unde mergea ” Neculce, pag 267 ) Duca-vodă lasă în locul lui caimacami ( locţiitori), la Iaşi, pe Neculai Racoviţă logofătul, Palade Vornicul şi pe Toderaşco vistiernicul, „ carei, la purcesul Ducăi-vodă, s-au sfătuit cu o samă de boĭari de ceé ce au mers cu domnia în oasté, ca, de s-ar mai întoarce Duca-vodă, ei să nu vie cu dînsul, că nicé ei nu-l vor aştepta în Eşi,ce se vor duce să-ş prindză capeteli printr-alte ţări, că nu-l mai pot sătura ” ( Neculce, pag 268) Boierii Cantacuzini, având în vedere aşezarea acestui schit la marginea ţării, au fortificat şi mai mult incinta Schitului Silvestru (Pionul), începând cu Toader Cantacuzino mare vistier, rudă cu Alexandru Ruset , Aceşti Cantacuzini, fortificând Schitul Pionul, şi-au făcut, pentru ei şi partizanii lor politici4, un loc de refugiu sigur, transformând mănăstirea într-o cetate capabilă să reziste unor atacuri dinafară Au găsit adăpost aici şi Cantacuzinii din Tara Românească, aflaţi în conflict cu domnitorul de acolo, Grigore Ghica Printre aceştia se afla Şerban Cantacuzino, viitor domnitor al Ţării Româneşti Prigoniţi de Grigore Chica, se refugiază în Moldova, căutând protecție la Duca Vodă Acesta îi trimite la Hangu unde vor sta până când voievodul Duca este îndepărtat din domnie Din Hangu, fiind căutati de trimişii lui Grigore Ghica, reuşesc să ajungă la Giurgedu, de aici la Poartă, reuşind să obțină eliberarea rudelor lor inchise de Grigore Ghica ( Cronica Ghiculeştilor , Buc , i965, p ,249 ) Schitul Hangu (Pionul) îndeplineşte rolul de loc de refugiu, pentru boierii din Moldova, ajunşi în conflict cu domnitorul, în timpul celei de-a treia domnii a lui Duca Vodă (1679 - 1684) Acesta a cheltuit mulţi bani cu turcii pentru a obţine domnia Moldovei şi Hătmănia Ucrainei De asemenea, cheltuind, după cum spune Neculce „nu ca un domnu după putinţa ţării, ci ca un craiu”, a pus dări grele asupra boierimii şi sărăcimii, obligându-i pe toţi prin bătăi şi fel de fel de cazne, să plătească biruri Aşa de cruntă era opresiunea fiscală încât toţi, boieri şi săraci, îl urau pe Duca 5 „Şi se rugau toţi lui Dumnezeu să-i mântuiască de mânule lui, şi-l blestema de la mic pân la mare, de audzie slugeli lui cu urechele” Mulţi boieri au fugit din ţară Plecarea lui Duca Vodă în anul 1682, alături de turci şi de Şerban Vodă, domnul Ţării Româneşti, la asediul Vienei, a fost privită ca o deosebită binefacere, de către locuitorii ţării Chiar boierii lăsaţi caimacami (locţiitori ai domnului) în 4 Constantin Cihodaru, Satele din regiunea Hangu- Bicaz în secolele XIV-XVII,pag , 29 Ion Neculce, op ,cit , pag , 264-266 5 ECOUL HANGULUI Pagina 6 Anul VIII, nr 27 Hangu – file de istorie Hangu - file de istorie Iaşi – Neculai Racoviţă, logofăt, Palade Spătarul şi Toderaşcu Cantacuzino, vistiernicul, s-au sfătuit că, de se va întoarce Duca Vodă, să nu-l mai aştepte în Iaşi ci să fugă în alte ţări 6 Turcii au fost înfrânţi sub zidurile Vienei, de către oştirea poloneză condusă de rege le Sobieschi Viena este despresurată, turcii se retrag în debandadă, şi , odată cu ei, şi oştirile celor două ţări româneşti, urmăriţi îndeaproape de polonezi În urmărirea lor, polonezii pătrund şi pe teritoriul Moldovei Duca-vodă a reuşit să ajungă în Moldova, dar nu s-a dus la Iaşi, de teamă că ar fi sub controlul polonezilor, ci s-a dus la Domneşt - un sat în ţinutul Putnei, unde avea o curte a sa Aflând de întoarcerea Ducăi-vodă în ţară, boierii şi caimacamii se refugiază la Hangu Aici, la Hangu, după cum am scris şi în alt loc, unde am relatat despre Gheorghe hatman şi Antonie-vodă Ruset, în jurul bisericii de piatră a Schitului Silvestru, ctitorită de Gheorghe hatman, s-a ridicat un zid de piatră prevăzut cu turnuri de apărare Evident că în spaţiul acesta înconjurat de zidurile de piatră, Toderaşco Cantacuzino, proprietarul domeniului Hangului, a construit şi clădiri care să asigure confortul celor ce veneau să locuiască sau să se adăpostească aici Zidurile de piatră şi turnurile de apărare,pun în evidenţă, preocuparea lui Toderaşco, de a-şi construi o curte boierească demnă de rangul său, dar, mai ales, un refugiu sigur, pentru el , pentru rude şi pentru alţi boieri, în cazurile când ajungeau în conflict cu domnia şi se simţeau ameninţaţi în siguranţa lor personală Toderaşco şi urmaşii lui, nu şi-au bazat siguranţa lor numai în zidurile şi turnurile de piatră, ci au creat un eficient sistem de avertizare, de anunţare a celor ce se adăposteau la Hangu, de pericolele ce planau asupra lor Când aceste pericole deveneau reale şi iminente, locatarii curţii boiereşti, prin Tulgheş, treceau în Transilvania, şi de acolo, dacă era cazul, se refugiau în Polonia Duca Vodă scrie acestora „să iasă din Hangu din bejenie, să meargă la dânsul la Domneşti, să nu se teamă de leşi, că leşii sunt nişte tâlhari” Însă boierii, „cum i-au văzut cartea, îndată au făcut pătăşti şi au făcut potică în Ţara Ungurească, în Giurgevu ( Tulgheş n n ), cu toate casăle lor, ca să nu mai dea într-ochi cu Duca Vodă” 7Se observă, din acest citat, că Hangu era locul de unde, cu uşurinţă, boierii se refugiau în Transilvania şi că, deşi fortificat, nu prezenta destulă siguranţă, în cazul unui atac asupra lui din partea oştenilor domniei şi, prin Tulgheş, se refugiau în Transilvania Aşa se explică fuga boierilor la Giurgedu (Tulgheş) Atunci când boierii, în conflictele lor cu domnitorul nu căutau scăpare peste hotare, se refugiau în Cetatea Neamţului Astfel s -a întâmplat în anul 1691 când, boierii Bogdan hatmanul şi Iordache Ruset vistiernicul, de frica lui Constantin Duca, noul domn al Moldovei ( 1693-1695), au fugit din Iaşi în Ţara Leşească (Polonia) Soţiile lor, din porunca domnului, au fost trecute prin Hangu în condiţii deloc potrivite cu starea lor socială Iată cum descrie Ion Neculce, în cronica sa (p 352 ), trecerea lor prin Hangu: „ le-au adus jupânesele în Iaşi, şi le prinde vătajii de-i muncie şi femeile şi fetele de casă le băte să spuie bani şi odoară şi haine mistuite şi bucate ce avusese… şi luară tot ce găsiră şi pe urmă le făcură pe giupânesele lor surgune la Focşeni De la Focşeni le-au dusu-li cu căruţi şi cai răi şi cu podvoz pe-n munţi, pe-n Hangu şi le-au trecut la Neamţu, la Cetate, la boierii lor, cu bogate lipsă şi nevoi“ Din Polonia boierii s-au reîntors în Neamţ, stabilindu-se mai jos de Cetatea Neamţului, în Târg Duca Vodă a trimis pe hatmanul Antiohi Jora, hatman, să-i prindă însă, Bogdan şi Iordache, fiind înştiinţaţi de un prieten din Iaşi, s -au refugiat în Cetate 8 (va continua) Profesor de istorie, Gheorghe Drugă 6 Ibidem, pag , 268 7 Ibidem, pag , 272 Ibidem ,pag , 368 8 ECOUL HANGULUI Pagina 7 Anul VIII, nr 27 Interviuri Interviuri Interviuri ”O ușă mereu deschisă și pentru prinți și pentru cerșetori” Doamna profesor Ecaterina Pintilie, dascălul de excepție, care a motivat generații întregi de elevi să îndrăgească matematica și să iubească logica jocului cu cifre, este un om special, de o generozitate proverbială și de o bunătate fără limite Rar am întâlnit o ființă atât de energică, mereu cu zâmbetul pe buze, deși viața nu a fost deloc blândă Familia Acojocăriței cu ea Un alt om în situația ei ar fi îngenuncheat și n-ar mai fi găsit forța să se ridice, Nico lae ia de la capăt, cu sufletul zdrelit și cu inima sfâșiată de durerea pierderii unui copil Fetița avea doar 8 ani când leucemia a smuls-o fulgerător, din brațele părinților ei, lăsând în urmă o suferință greu de îndurat În locul acela de unde s-a rupt a rămas o rană ce sângerează, ori de câte ori pojghița subțire plesnește, privind o fotografie, auzind o voce, tresărind la o amintire, de aceea am evitat să răscolesc un trecut atât de trist și dureros Anca a luat cu ea, involuntar, o parte din sufletul doamnei Ecaterina, care ne învață acum, pe noi toți, altceva decât exerciții cu cifre, ne învață cum să trăiești frumos cu sufletul sfărâmat, cum să zâmbești cu inima bucăți și cu ochii plini de lacrimi, cum să continui să exiști demn, corect și onest, când ești sfâșiat de durere, dar, mai presus de orice, cum să te rogi și să crezi, cu toată convingerea, că Bunul Dumnezeu te ascultă E cea mai frumoasă lecție de viață pe care am primit-o: să fii mereu cu brațele deschise și să oferi necondiționat, tot ce ai mai bun, zâmbind, chiar dacă sufletul tău e în genunchi și plânge - Vă mulțumim că ați acceptat să fiți prezentă în paginile revistei noastre - Vă mulțumesc și eu și mărturisesc că sunt încântată că Hangu se poate mândri cu o revistă - V-ați născut într-o familie numeroasă Cum a fost copilăria dumneavoastră? - M-am născut într -un an cu mari vicisitudini pentru locuitorii din Moldova, 7 iunie 1947, anul foametei instaurate ca urmare a secetei din 1946 Sunt al nouălea copil din familia Acojocăriței Gv Nicolae La vârsta de trei ani mi-am dat seama că fratele Ștefan și sora Ana erau căsătoriți, iar sora Maria era deja la mănăstire O altă soră, Virginia, a decedat când era mică Ceilalți frați: Gavril, Virginia, Gheorghe și Paraschiva (mai mare cu șapte ani), căreia i-am ”acompaniat” copilăria După un an și șapte luni s-a născut și mezinul familiei, Dumitru, cel cu care, de altfel, mi-am petrecut anii copilăriei I-am ușurat puțin munca mamei, legănându-mă singură, apoi, crescând, am înțeles destul de precoce ce înseamnă Bunul Dumnezeu, dar și ce înseamnă munca Până când am ajuns în clasa a VII-a, toți frații mai mari s-au căsătorit, iar noi cei mai mici am rămas de ajutor părinților Toți frații mei au fost speciali, amabili și cu foarte mult bun simț Dintre toți însă, cel mai mult m-au ajutat sora mea Paraschiva, care, deși avea șase copii, mi-a dat bani și mai apoi a lăsat copiii să mă ajute atunci când mama mea era bolnavă (o poveste lungă și tristă) și fratele meu Ștefan Pentru că era fratele cel mai mare, ne-am dus la el de Crăciun să îl invităm la logodnă Nu l-am rugat să mă împrumute cu bani, pentru că nu îndrăzneam, însă el, ca și cum ar fi știut, m-a îmbrățișat strâns și mi-a spus: ”Pentru tine, mâine îți dau 20 000 lei ” Niciodată nu am putut uita gestul lui - Ce întâmplare din copilărie v-a marcat pentru tot restul vieții? Sau povestiți-ne o întâmplare din copilărie, care a rămas vie în amintirea dumneavoastră - Copilăria mea a fost destul de plăcută Mama gătea mereu mâncăruri foarte gustoase, în timp ce tata ținea morțiș să ne ajute să învățăm bine, dorindu-și, din tot sufletul, să devenim intelectuali Cu oarecare lipsă de modestie spun că, în afară de clasa I, am fost mereu premianta clasei, deși am fost extrem de timidă și temătoare, ceea ce nu mi-a trecut nici până în ziua de azi (Mi-a povestit una dintre surorile mele că atunci când coboram un deal, o făceam cu spatele, ținându-mă de iarbă ori sprijinindu-mă de pământ) O întâmplare de care îmi aduc aminte cu drag este cea în care profesorul punea întrebările, iar eu răspudeam corect la toate,fiind mereu răsplătită cu nota maximă ECOUL HANGULUI Pagina 8 Anul VIII, nr 27 Interviuri Interviuri Interviuri - Cât din ceea ce sunteți astăzi, datorați educației primite în familie, altfel spus, celor "7 ani de-acasă"? - Tot ceea ce sunt astăzi datorez educației primite în familie Regretam enorm faptul că, în clasele primare, locuiam foarte aproape de școală și nu aveam posibilitatea să mă joc sau să petrec mai mult timp cu colegii mai mari sau mai mici - V-ați dorit dintotdeauna să ajungeți dascăl sau, atunci când erați mica, vă gândeați la o altă profesie? - Da Dintotdeauna mi-am dorit să devin învățător sau profesor însă, după gimnaziu, am fost să mă înscriu, împreună cu tatăl meu, la Liceul Bicaz Din start, secretara a exclamat: ”Păcat de acest copil!” Pentru că nu puteam să dau admitere, întrucât familia mea avea un venit material peste normele impuse de legile de atunci Am dat totuși examenul, am luat nota maximă, dar situația materială m-a împiedicat să pot continua cursurile Am rămas un an acasă Era acasă și sora mea, maica Mitrodora, care țesea covoare și m-a inițiat în țesut, câștigând primii mei bani Eram tare încântată când sora mea îi spunea mamei: ”E mică, da-i pricepută!” În anul următor am dat admitere la Liceul ”Mihail Sadoveanu” din Borca, unde am fost admisă cu succes și am devenit colegă de clasă cu fratele meu mic, Dumitru, pe tot parcursul liceului Cum au fost anii de liceu? - Mi-a plăcut să învăț și nu concepeam să merg la școală fără lecții pregătite Într -un an, după vacanța de primăvară, am mers la școală a doua zi de Paște La chimie aveam un profesor extrem de sever care la finalul lecției, după ce m-a ascultat, m-a notat cu zece, m-a felicitat, precizând că este al doilea 10 din tot liceul La matematică, majoritatea notelor le-am primit în timpul lecțiilor de predare și fixare a cunoștințelor Toate disciplinele realiste erau preferatele mele, de aceea am obținut mereu note mai bune decât la alte materii Pe cât de mult iubeam matematică, pe atât de mult am îndrăgit limbile străine: limba rusă, limba franceză, limba latină La latină profesorul scotea în fața clasei câte zece elevi, la care le punea întrebări din lecția de zi sau pe care îi punea să analizeze cuvinte din punct de vedere sintactic și morfologic Eu eram a zecea și trebuia să analizez al zecelea cuvânt, doar că întorsesem foaia la o altă lecție Am reușit însă și am obținut, din nou, nota maximă - Ce anume v-a determinat să alegeți să fiți profesor de matematică? - După absolvirea liceului, am lucrat timp de trei ani la Școala Boboteni, ca învățător suplinitor, timp în care am avut inspecție eliminatorie la clasa I Le-am predate copiilor lecția despre ‖Mulțimi‖ – un capitol extrem de dificil, pentru această clasă M-am gândit că micuților le-ar plăcea să vorbim despre lucruri pe care ei le știu, așa că le-am povestit despre fructe și am întrebat: ”Când mulțimile acestea sunt mai mari?” Și ei au răspuns în cor: ”TOAMNA!” În nota de constatare s-a specificat că dețin reale calități de dascăl, ceea ce m-a determinat să urmez facultatea de matematică, la fără frecvență, cu o durată de patru ani După doi ani de studiu, am trecut la cursurile de zi, pentru că aveam două avantaje: să înțeleg mai bine matematica și să mai studiez doar un an Am muncit enorm în acel an, dar nu a fost în zadar Vara, după terminarea facultății am obținut repartiție la Școala Hangu, de unde am ieșit la pensie Am fost colegă de catedră cu Veluca (Buftea Ioana) o adevărată pasionată de matematică și un om minunat Această meserie a fost împlinirea vieții mele, pentru că eu am fost un om al cifrelor, iar gândirea mea a fost bazată mereu pe logică și rațiune - Ce vă plăcea cel mai mult la orele de curs? -Trebuie să recunosc că îmi plăcea cel mai mult atunci când elevii erau interesați de matematică, se bucurau când ne întâlneam și desfășurarea orei era o plăcere și pentru mine, dar și pentru ei ECOUL HANGULUI Pagina 9 Anul VIII, nr 27 Interviuri Interviuri Interviuri - Vi s-a întâmplat, de-a lungul carierei, să aveți elevi preferaţi? - Da, Liliana, am avut mulți elevi preferați Îmi erau dragi cei care iubeau matematica și aveau acea sclipire de inteligență necesară în jocul cu cifre Unii dintre ei au obținut, la licee, note exact așa cum i-am apreciat eu În atâția ani de catedră e imposibil să nu ai elevi preferați Mi- au plăcut orele de matematică, însă mi-au plăcut și orele de dirigenție, pentru că puteam discuta orice temă cu elevii din clasa mea și vedeam cum colectivul prinde ușor contur Îmi plăcea și atunci când simțeam că realizam o punte între ce transmiteam eu copiilor și răspunsurile lor și mi se părea extraordinar pentru că simțeam că nu am stat degeaba la ora de matematică Poate că nu e târziu să-mi cer scuze față de elevii cărora le mai răpeam din pauze -Care considerați că este cel mai important lucru atunci când ești dascăl? - Cred că atunci când ești dascăl este foarte important să te faci înțeles, să fii apropiat de elevi, să empatizezi, să-i admonestezi atunci când merită, dar și să-i iubești și să-i respecți - Povestiți-ne o întâmplare specială, din viața dumneavoastră la catedră - Un coleg de matematică a asistat într -o zi, la o lecție care a decurs normal, iar la final a zis: ”N-am înțeles nimic!”, iar eu i-am răspuns: ”Nu-i nimic… Mă bucur că au înțeles copiii” Într-o altă zi am decis să fac o scurtă verificare frontală și am scos un elev la tablă Bietul de el, nu știa nimic, așa că i-am zis: ”Nu vreau să mă enervez nici eu și nu vreau să te enervezi nici tu, spune-mi știi sau nu?” El a răspuns mustăcind: ”Mi se pare că nu știu ” Închipuiți-vă ce mult mi-a plăcut Eram dirigintă la o clasa cu 24 de elevi, din care 6 fete și 18 băieți, iar la examenul de admitere la liceu au intrat 16 Atunci am fost foarte fericită Fericită am fost și când fiul profesorului Albu Sebastian, Ionel, mi-a povestit că a mers la Liceu la Târgu Mureș, iar profesorul l-a întrebat mirat: ”Unde ai învățat tu matematică?” Am fost deosebit de încântată pentru că mereu le spuneam copiilor, la clasă, că programa de matematică este aceeași (la sat sau la oraș) Consider că felicitările primite, ca profesor de matematică, au fost rezultatele elevilor de la Școala Hangu, la liceu - Multă vreme ați fost director al Școlii Hangu Cum a fost acea prioadă pentru dumneavoastră? - Am fost director al Școlii Hangu timp de 5 ani Am fost numită în această funcție pe 2 iunie, astfel încât să mă pot pregăti până la începerea noului an școlar Am studiat,în acea vacanță tot ce ținea de regulamentul de ordine interioară și de legisație, pentru a ști ce obligații și îndatoriri presupune această funcție Nu a fost tocmai ușor pentru că 60 % dintre cadrele didactice din școală erau foștii mei profesori, iar restul tineri absolvenți : Albu Sebastian - Târgu Mureș, Pârvulescu Ion și Didea Didona - București, Kontz Iosif și Kontz Iulia din Sighișoara, Irimia Constantin din Humulești, Frânculescu George din Borsec și Frânculescu Lorica din Timișoara Am avut mult de lucru, pentru că nu le-a fost ușor să se adapteze vieții rurale, lipsite de acel confort oferit de zona urbană Mai trebuia o atenție sporită și față de foștii mei profesori, pe care îi respectam în mod deosebit Primul absolovent de facultate repartizat la Hangu a fost domnul profesor Albu, care știa, din surse neoficiale, că directoarea școlii este o femeie în vârstă (lucru adevărat, căci tocmai îmi predase ștafeta) Era duminică, iar eu mă jucam cu fetița doamnei Buftea, când apare susnimitul, care după ce m-a salutat, m-a întrebat unde e mama mea M-am mirat, desigur, pentru că nu știam ce treabă ar putea avea dumnealui, un necunoscut, cu mama mea Mi-a răspuns cu un fel de timiditate în spatele căreia se ascundea mândria de a fi dascăl: ”Sunt absolvent al Institul Pedagogic Facultatea de Muzică și sunt repartizat ca profesor la Școala Hangu ” Am zâmbit și i-am spus că, de fapt, cu mine avea treabă ECOUL HANGULUI Pagina 10 Anul VIII, nr 27 Interviuri Interviuri Interviuri În activitatea mea în fruntea școlii am apreciat întotdeauna calitățile oamenilor, pregătirea profesională și modul uluitor în care s-au adaptat Am considerat școala ca pe o adoua casă de aceea fiecare activitate a fost specială în felul ei Sigur că au fost și momente de nemulțumire, în care dezamăgirea și-a făcut loc în sufletul meu și am plâns acasă, speriindu-mi soțul Trebuia, prin atribuțiunile de director, să înlocuiești cadrul didactic care lipsește La 25 de minute după începerea orei a apărut profesorul titular M-am retras discret, dar în pauză i-am reproșat întârzierea, la care dumnealui a ripostat: ”N-ai decât să-mi tai ora!” N-am făcut asta, însă l-am întrebat: ”Ce fac cu elevii fără profesor?”, ”Ce fac colegii din clasele vecine?”, ”Cine supraveghează bunurile școlii?” Cred și acum că acele întrebări au dat roade, deoarece domnul respectiv nu a mai lipsit niciodată la orele de curs, a devenit sprijinul direct al școlii și am rămas prieteni - Ce surpriză neaștepată v-a oferit căsătoria cu domnul Grigore Pintilie? - Nu mi-am imaginat niciodată că, prin căsătorie, voi ajunge într-o familie la fel de numeroasă ca și familia mea Cei 10 copii ai familiei Pintilie sunt un model de viață, de muncă și de omenie Printre ei sunt și nașii nostri de cununie și nașii de botez ai lui Daniel Ei ne-au ajutat enorm atunci când am avut probleme - A fost dificil să fiți soție de primar? - Da, pentru că toate schimbările radicale care au urmat Revoluției de la 1989 și mă refer aici nu doar la schimbările politice, ci, în special, la cele legislative, sociale și eonomice, l-au absorbit cu totul pe soțul meu, iar tot ce ținea de gospodărie a rămas doar pe umerii mei - Care sunt cele mai frumoas momente din viața dumneavoastră? - Cele mai fericite momente din viața mea au fost atunci când mergeam împreună cu copiii mei la școală sau în vizită la nașii nostri din Boboteni, familia Anton Pintilie Odată, soțul meu ducea fetița pe umeri, iar ea se ținea cu mânuțele de gâtul lui Anca a adormit și dacă eu nu aș fi fost în spatele lor, ar fi căzut Am fost extrem de fericită și când Daniel mi-a mărturist într-o zi: ”Mamă, m-am decis să mă însor!”, dar și la prima întâlnire cu Alexandrina Am avut impresia că a făcut mereu parte din familie, atât este de drăguță și de specială Dumnezeu i-a întâlnit, iar eu le doresc tot binele din lume Viața e făcută din bune și din rele Pot mărturisi aici crunta durere când Dumnezeu mi-a luat-o pe Anca la doar 8 ani Era un fetiță deosebită, harnică, iubitoare, prietenoasă O doamnă asistentă a promis, în perioada în care am stat la spital la Târgu Mureș, că va veni la Hangu, de dragul Ancuței N-a reușit să vină atunci, dar a venit după ce Anca plecase Trebuie să amintesc că familia Albu Constantin și Maria, au fost ca și părinții mei mereu m-au vizitat la spital Nu pot să trec cu vederea că la Tg Mureș m-a vizitat cel mai mult, familia Drugă Gheorghe și Lenocica (Dumnezeu să o odihnească!), care mi-a adus bani de la colegi Când am văzut cât de mulți erau am zis că e imposibil să-i returnez și ezitam dacă să-I primesc sau nu, dar Anca, în inocența și drăgălășenia ei, m-a convins: ” Ia-i, mămică! Știi că nu avem bani ” - Daniel, fiul dumneavoastră a fost un copil special Era foarte bun la toate disciplinele, știa mai multe limbi străine, iar în liceu scria poezii în limba engleză Vă punea în dificultate inteligența lui nativă? - Nu! Mereu își rezolva problemele singur - Știu că ușa casei dumneavoastră este mereu deschisă și că ospitalitatea și amabilitatea de care dați dovadă, îi determină pe cei care vă trec pragul să se simtă extraordinar de confortabil Cum reușiți? ECOUL HANGULUI Pagina 10 Anul VIII, nr 27 Interviuri Interviuri Interviuri -Ospitalitatea și amabilitatea sunt trăsături ce le-am moștenit de la părinții mei, fiindcă ușa lor a fost veșnic deschisă pentru prinți și pentru cerșetori Dacă a intrat cineva în casă, pentru mine e firesc să fac acea persoană să se simtă bine Cum reușesc? Pentru mine, orice om este foarte important pentru că mereu mă gândesc că în orice cerșetor sau om care îți cere ajutorul nu e nimeni altul decât Domnul nostru Iisus Hristos - De fiecare data când vă întâlnesc, zâmbiți, chiar dacă uneori, în adâncul sufletului sunteți tristă Care este secretul? - Zâmbetul meu vine din interior și nu e altceva decât felul meu de respecta oamenii - Care e locul în care simțiți că sunteți foarte aproape de Dumnezeu? - Cred că foar te aproape de Dumnezeu te poți simți în biserică, dar și acasă, dacă te rogi din suflet, pentru tine, pentru cei apropiați, pentru cei dragi, pentru prietenii tăi, pentru toți cei care au nevoie de o rugăciune - Daca vi s-ar promite îndeplinirea imediată a trei dorințe, care ar fi acelea? - Să fim sănătoși cu toții, să fie pace, să ne iubim și să ne respectăm și nu în ultimul rând să reușim să ne mântuim, pentru aceasta este menirea noastră pe pământ - Pasiuni? - Îmi place să ascult muzica din anii tinereții mele, să merg în vizită, să primesc vizite, să întâlnesc oameni cu care pot comunica ușor - Ce prețuiți mai mult la oamenii din jurul dumneavoastră? - Bunul simț , omenia, respectul față de sine și față de cei apropiați, corectitudinea - Ce urâți cel mai mult? - Nu- mi plac mincinoșii, lașii și oamenii lipsiți de c aracter - Cum v-ați descrie? - Un om normal, simplu, înțelegător până la înșelăc iune Nu am fo st niciodată cochetă Nu am lua t în seamă deseori ironiile M-a interesat mai mult interiorul omului decât exteriorul - Unul dintre defectele majore? - Am moștenit temperamental coleric al tatălui meu, deși m-am autoeducat, uneori cuvintele mele sunt un pic mai aspre, mai dure Am regretat asta toată viața - O calitate specială? - Brațele deschise Oricine ar veni cu un necaz, fac tot ceea ce îmi este cu putință să îl ajut, să-l alin, să-l înțeleg, să îl determin să aibă încredere în puterea Duhului Sfânt asupra lui - O activitate care vă relaxează - Sunt relaxată atunci când muncesc în grădină , dar și când lecturez o carte, ascult muzică sau vizionez un film - Un gând pentru cititorii noștri - Celor care vor lect ura această revistă le doresc să -și găsească liniștea interioară, să aibă încredere în Bunul Dumnezeu, în puterea Lui harică și să creadă că toate problemele se vor rezolva N B Trebuie să mai zic ceva despre oamenii de suflet: profesorii, învățătorii, toate cadrele didactice de la Școala Hangu, care au fost mereu oameni adevărați, deștepți, inteligenți, cu mult bun simț Numai așa se explică faptul că toți am rămas prieteni pentru totdeauna, chiar dacă viața i-a risipit pe unii dintre ei în toată țara Unii ne vizitează, vorbim la telefon, păstrăm legătura și acum, după atâția ani Le doresc tuturor celor care mai văd soarele, multă sănătate și pentru cei plecați dintre noi mă rog ca Bunul Dumnezeu să-i odihnească în Cer, alături de îngeri Redactor șef, Liliana Pîntea ECOUL HANGULUI Pagina 12 Anul VIII, nr 27 Ecoul inimii Ecoul inimii Ecoul inimii Ecoul inimii Dragobetele sărută fetele! Ana Maria Dîrțu Îndreptându-ne privirea spre tradițiile noastre dragi și prețioase, descoperim la finalul lunii februarie, o sărbătoare încărcată cu puternice valențe simbolice: Dragobetele Însă, de-a lungul vremii, modernitatea a apăsat greu pe umerii acesteia, mai ales după 1990, când a dat năvală Valentine's Day, o sărbătoare străină nouă, adoptată mai ales din considerente comerciale Dragobetele cunoscut și sub denumirea de ‖Cap de primăvară‖, ‖Năvalnicul‖ sau ‖Logodna păsărilor‖, se sărbătorea pe 24 februarie Și spun “se sărbătorea” pentru că, din păcate, nu mulți își mai aduc aminte astăzi de această sărbătoare Dragobetele este considerat zeul iubirii, al tinereții și al veseliei și este un personaj preluat de la vechii daci, transformat în protectorul tinerilor și al iubirii Dacă parcurgem câteva legende populare, vom afla că Dragobete, zis și Dragomir, este fiul Babei Dochia, descris ca fiind cel mai frumos flăcău (precum Făt -Frumos) și iubăreț, care seducea toate femeile ce îi ieșeau în cale Dragobetele poartă o simbolistică bogată întrucât acesta întruchipează atât sfârșitul unui anotimp rece, cât și începutul unui anotimp cald, plin de culoare și veselie, dar ilustrează, cu precădere, renașterea, reînsuflețirea naturii În vremuri demult apuse, tinerii, îmbrăcați în costume populare, se întâlneau în fața bisericii și porneau în pădure la cules de flori Fetele puneau aceste flori la icoane și le păstrau până la Sânziene La amiază se practica “zburătoritul”, adică fetele alergau spre sat, iar băieții încercau să le prindă; dacă fata plăcea unui anumit băiat, îl lăsa să o prindă și îl săruta, acest moment reprezentând Logodna Astfel, a luat naștere expresia: “Dragobetele sărută fetele!” Apoi se adunau la o casă din sat unde sărbătoreau această zi dedicată iubirii, având loc ”Hora de Dragobete” Dacă vremea era mohorâtă, tinerii petreceau în casă, căci nimic nu putea împiedica acest eveniment deoarece exista credința că cine participă la această sărbătoare va fi sănătos și va avea parte de iubire tot anul De asemenea, fetele strângeau zăpada rămasă pe câmp, numită și “zăpada zânelor” și se spălau pe cap și față cu ea, considerându-se că astfel vor avea un păr și un ten frumos Un alt obicei străvechi practicat în această zi era înfrățirea de sânge: băieți sau fete își făceau o zgârietură la mână și își atingeau respectivele zone sau doar se îmbrățișau și deveneau astfel frați/surori de sânge În această zi nu este recomandat să tai animale deoarece vei opri procesul de împerechere, căci și animalele (mai ales acestea) sărbătoresc această zi a iubirii Corelată cu această sărbătoare este și denumirea unei plante, Năvalnicul, care poartă o legendă frumoasă în spate Năvalnicul este considerat o plantă de leac și de dragoste și este o specie de ferigă cu frunze mari Crește în zonele de deal și de munte, la umbră, în special în pădurile de fagi Un aspect deosebit de interesant al acestei plante este că și iarna este găsită verde, simbolizând astfel nemurirea, dăinuirea veșnică a vieții Cunoscut și sub denumirea de Limba cerbului, se spune că Năvalnicul era un flăcău foarte frumos care seducea femeile Se povestește că, Maica Domnului a rătăcit prin pădure vreo trei zile și trei nopți din cauza lui, până când s-a întâlnit cu o bătrână îmbrăcată în alb, ieșită să culeagă plante de leac Ademenindu -l pe Năvalnic, aceasta l-a blestemat să devină o buruiană de dragoste și de leac Așadar, dragii mei, haideți să nu uităm ce e al nostru, căci această comoară lăsată de trecutul nostru folcloric abundă în simboluri și trăiri ce așteaptă să fie descoperite și protejate Pe 24 februarie vă îndemn să căutați în lada bunicii, să îmbrăcați cu mândrie costumul popular și să vă prindeți în Hora lui Dragobete, horă a veseliei și a iubirii Nu uitați că Dragobetele simbolizează iubirea, dar și renașterea Lăsați-vă sufletul să se scalde în hainele noi si pline de viață ale primăverii și hrăniți-l cu iubire și blândețe, cu fericire și o infinitate de zâmbete ECOUL HANGULUI Pagina 13 Anul VIII, nr 27 Micii scriitori Micii scriitori Micii scriitori Micii scriitori Primăvara Într-o zi, Laura, o fetiță cu ochii ca două stele, sătulă de atâta frig, a luat-o la rost pe Baba Iarna: - ”Spune, Iarnă, ce-ai de gând, când te voi vedea plecând? Uită-te în calendar, c-a trecut și Februar…”! Iarna a stat un pic pe gânduri, apoi, rușinată, și-a strâns toate cojoacele și a plecat bombănind: - O să vă fie dor, tare dor de mine! În urma ei, a coborât de pe Ceahlău, într-un alai de ghiocei și toporași, Prințesa Primăvară Era atât de frumoasă și gingașă, iar pe unde pășea, natura se trezea la viață O clipă s-a oprit, să-și vadă chipul în oglinda albastră a lacului, apoi a plecat grăbită și totul în urma ei a început să prindă culoare Acum, soarele e mai galben, cerul mai senin, iar câmpurile și -au îmbrăcat straiele verzi, împodobite cu ciuboțica-cucului, toporași și păpădii Prin livezi, pomii s-au costumat de sărbătoare, emoționați, ca în fiecare an, așteptând albinuțele harnice să le cânte încetișor din aripioare Furnicuțele neobosite, aleargă de acolo-acolo și își construiesc mici cetăți înconjurate de iarbă În văzduh zboară mii de gâze, fluturii pictați în culorile curcubeului dansează parcă pe muzica din concertele păsărelelor Când vântul adie ușor, puful păpădiilor se ridică spre cer ca într-un vals amețitor Laura, fetița care a așteptat atât de mult primăvara, sunt eu Acum mă bucur nespus de soare, de flori, cânt și strig în gura mare: - Primăvară, te iubesc! Anna Laura Pricop, clasa a III-a, înv Steluța Manolache PRIMĂVARA O, primăvară, cât de mult te-am așteptat! Nici nu știi cât mă bucur că te-ai reîntors pe plaiurile noastre E minunat să aud, din nou, ciripitul păsărilor care au sosit odată cu tine Ele s-au întors la cuiburile lor și sunt vesele că sunt acasă Soarele se ivește tot mai des, alungând norii, care se încăpățânează să plece și mai aruncă spre pământ câte un fulg rătăcit Iarba încolțește alene, înverzind pământul și ademenind razele blânde ale soarelui, care au încălzit marginile pădurilor, până au convins ghioceii să înfrunte frigul și picăturile reci de ploaie sau chiar zăpada și să se ivească încetișor, de sub frunzele uscate Sună ușor din clopoțelul său alb și firav și se tot clatină în bătaia vântului rece care zăbovește printre copaci, însă nimeni nu-i aude sunetul, decât viorelele de lângă izvor, care se grăbesc să înflorească, pentru a-i da de știre primăverii că ochii ei pot împrumuta culoarea lor Clinchetul ghiocelului îl aud și toporașii, care se ivesc printre firele fragede de iarbă, colorând dealurile Pentru că mugurii de pe ramurile copacilor au văzut atâtea flori în jur, s-au hotărât să se deschidă în mii de flori albe și roz și să lase albinuțele și fluturii să se zbenguie printre ele Satul întreg zâmbește de bucurie că s -a întors primăvara Sânziana Mazilu, clasa a V-a, prof Dominte Teodora ECOUL HANGULUI Pagina 14 Anul VIII, nr 27 Micii scriitori Micii scriitori Micii scriitori Micii scriitori Primăvara În satul nostru drag, Iarna își face mereu de cap, de parcă ar fi furioasă pe noi Uneori cred că ar vrea să nu mai plece, numai că Primăvara, îl roagă pe soare să strălucească mai tare și să încălzească pământul și atunci, ultimele urme de zăpadă se topesc repede, iar de sub frunze se ivesc zgribuliți și temători, primii ghiocei Chiar dacă sunt atât de mici, firavi și plăpânzi, reușesc să sperie Iarna și să o facă să plece, împreună cu Viscolul, Gerul, Frigul și Zăpada În urma ei, Primăvara, aduce repede viorele, toporași și păpădii, așează flori pe ramurile copacilor, îmbracă pământul în haine verzi și lasă albinele și fluturii să se joace printre flori Pretutindeni e veselie Păsările ciripesc, așteptând deschiderea marelui concert al primăverii, la care participă și greierașul, pentru că el cântă mereu Primăvara, înconjurată de fluturi și flori, își împletește, zâmbind, o coroniță din narcise și zambile, pe care o va purta, în ziua Învierii Domnului Iisus Primăvara a fost mereu anotimpul meu preferat Maria Ungureanu, clasa a III-a, înv Steluța Manolache Pufosul Într-o zi, când am pășit în bibliotecă, am rămas uimit Doamna bibliotecară ținea în brațe un pisoi portocaliu, cu blănița lungă, moale și pufoasă și cu niște ochi mari, curioși și inteligenți Cineva îl abandonase fără milă, iar doamna s-a gândit că cel mai potrivit loc pentru ghemul de puf, cu ochi aurii, ar fi biblioteca, așa că ne-a întrebat dacă ne-ar plăcea să îl găsim pe pisoi, uneori, printre cărți și jucării Bucuria noastră a fost de nestăvilit Am aplaudat și am strigat de fericire La bibliotecă ne așteaptă mereu surprize plăcute, însă nimeni nu se gândise, că într-o zi, ne vom putea juca, printre cărți, cu un pisoi adevărat Nici nu știți cât de dor îmi e de Pufosul din biblioteca noastră… Sper, din toată inimă, că îl voi revedea cât mai curând Cristian Amariei, clasa a III-a, înv Steluța Manolache Primăvara În sfârșit a sosit mult așteptata primăvară Natura și -a dat jos mantia albă de zăpadă, pe care a purtat-o o iarnă întreagă Soarele, mai puțin palid, își strecoară razele printre ramurile copacilor încă adormiți, iarba începe să scoată colții de sub pământul amorțit de atâta ger, iar păsările călătoare se întorc, rând pe rând, din țările calde acasă, unde își vor reface cuiburile pentru viitori pui Întreaga natură este încântată de trilurile plin de măiestrie, ale ciocârliei, ce acompaniază clinchetul ghioceilor abia răsăriți de sub zăpadă Copacii înfloriți se înalță semeți, către cerul senin, de parcă abia s-au trezit din somnul lor de peste iarnă, purtând pe ramuri mii de flori albe Primăvara este cel mai plăcut și mai înduioșător anotimp David Șerban, clasa a II-a, înv Carmen Munteanu ECOUL HANGULUI Pagina 15 Anul VIII, nr 27 Micii scriitori Micii scriitori Micii scriitori Micii scriitori Primăvara În ultimele zile zăpada a început încet, încet să se topească, pentru că a bătut la ușă, sprintenă și plină de veselie, Primăvara, fiica cea mai tânără și mai frumoasă a anului Ea a trezit la viața întreaga natură A topit zăpada și în locul ei a lăsat să se ivească zeci de ghiocei, speriați, firavi și plăpânzi, gata să se ascundă din nou sub frunze, la prima adiere rece de vânt Razele călduțe ale soarelui au chemat acasă rândunelele, au înflorit copacii, au mângâiat pământul, ca să înverzească, au cântat, împreună cu albinuțele, imnuri de veselie pentru narcise și lalele, care s-au deschis emoționate și pline de culoare și au îndemnat mieii neastâmpărați, să alerge pe dealuri Cum ai putea să nu iubești acest anotimp? Ioan Casian Puiu , clasa a II-a, înv Carmen Munteanu Zâna Primăvară Anul acesta, Zâna Primăvară a ven it mai repede să dezghețe apele lacului nostru minunat Așa că, într-o bună zi am zărit-o alergând cu pantofii cu fluturi aurii și o rochie plină cu ghirlande de flori de cireș, peste marea întindere de gheață care s-a topit de dragul ei, iar, mai apoi și-a deschis aripile sidefii și a zburat pe Muntele Ceahlău, încercând să topească zăpada groasă de pe culmile-i semețe N-a reușit pentru că un adevărat stăpân, peste un ținut atât de frumos, poartă hlamidă alba aproape tot timpul anului, dar i-a făcut o reverență și s-a îndreptat, în grabă, către sat În urma ei a lăsat flori, fluturi și păsări fericite Sub bagheta ei magică totul revenea la viață Toporașii și păpădiile au răsărit, pe dealuri, dintre firele de iarbă, albinuțele au plecat să colinde florile, iar codrul se pregătește să îmbrace haine verzi, pentru noaptea de Înviere Primăvara este o minune pentru întreg pământul Ilinca Udrea, clasa a II-a, înv Carmen Munteanu Veverița și rândunica E primăvară și natura prinde iar viață Soarele încălzește mai tare, ghioceii gingași își scot clopoțeii de sub plapuma moale de zăpadă, iar copacii îmbracă haine de sărbătoare, în așteptarea cântăreților, care își caută cuiburile, ciripind O veveriță zglobie a zărit, pe ramura unui copac, o rândunică abia întoarsă acasă și a într ebat-o: - Unde ai fost atâta vreme? - Am fost plecată în alte țări, pentru că gerul de aici e greu de îndurat - Cum este a acolo? a întrebat-o, din nou, veverița - Este cald, găsim de mâncare ușor, dar nu la fel de frumos și de bine ca aici, acasă Veverița, care toată iarna a găsit cu greu câte o nucă sau o ghindă ca să-și potolească foamea, s-a gândit că i-ar plăcea să petreacă și ea iarna, alături de păsări, în țările calde, așa că a întrebat: - Rândunico, cum pot să ajung și eu în țările calde? - Drumul e lung și obositor, noi zburăm, dar tu nu ai aripi, așa că nu știu dacă vei reuși! i-a răspuns rândunica și s-a înălțat spre cer Veverița s-a tot gândit și a ajuns la concluzia că e mai bine să rămână aici, în căsuța ei din nuc Sergiu Topliceanu, clasa a II-a, înv Carmen Munteanu